**ZAKAJ PIHA VETER**

**ZRAČNI TLAK**

Ko pline stisnemo, se v njih poveča tlak. Primeri:

* plin v jeklenkah
* zrak v zračnicah
* zrak v napihnjenem balonu.

Ko pihamo v balon, tlačimo vanj zrak. Balon se napne. V njem je tlak večji kot v okolici. Ko ga izpustimo, zrak teče iz balona, v katerem je večji tlak, v okolico, kjer je manjši tlak.

***Risba*** (narišite poskus z balonom).

Tlak zraka v zračnici, balonu ali jeklenki se poveča tudi, če se poveča temperatura.

ZRAČNI TLAK je pojav, ko plast zraka pritiska na zemeljsko površino s svojo težo.

Zračni tlak merimo z napravami:

- BAROMETER

- MANOMETER.

*Narišite skico barometra.*

Enota za merjenje zračnega tlaka je MILIBAR (mbar).   
Zračni tlak se spreminja z vremenom (temperaturami in zračno vlago) ter z nadmorsko višino. Če zračni tlak pada, se vreme običajno slabša, če raste, se vreme izboljšuje. Povprečni tlak je 1013 mbar.